Diari Oficial de la Generalitat Valenciana


Sumari del DOGV 5583, del 23-08-2007 (2007/10866)

RESOLUCIÓ de 2 de febrer de 2007, del conseller d'Empresa, Universitat i Ciència, per la que es procedix a l'adscripció de determinats immobles a l'Institut de la Petita i Mitjana Indústria de la Generalitat Valenciana (IMPIVA).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5583

Data del DOGV
:   23-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10280


Data del document
:   02-02-2007

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * propietat immobiliària
    * transmissió de la propietat

RESOLUCIÓ de 2 de febrer de 2007, del conseller d'Empresa, Universitat i Ciència, per la que es procedix a l'adscripció de determinats immobles a l'Institut de la Petita i Mitjana Indústria de la Generalitat Valenciana (IMPIVA).  
 [2007/10026]  
Segons consta en l'Inventari General de Béns i Drets de la Generalitat Valenciana, amb el codi 46/250/010/000, la Generalitat és propietària en règim de domini públic de l'immoble situat a València, plaça de l'Ajuntament, núm. 6, en virtut d'escriptures públiques de compravenda d'1 de juny de 1984, atorgades davant del notari de València Carlos Salto Molla (protocol núm. 1476) i de 12 de desembre de 1989 davant del notari de València Alberto Domingo Puchol (protocol 1243).  
L'esmentat edifici és la seu de l'Institut de la Petita i Mitjana Indústria de la Generalitat Valenciana (IMPIVA), estan adscrites les plantes sèptima i octava a la dita entitat de dret públic, per Decret 35/1990, de 26 de febrer, del Consell de la Generalitat (DOGV 13.03.1990). Per la seua banda, les plantes des del soterrani fins a la sexta estan afectes a la conselleria d'Indústria, Comerç i Turisme (hui Empresa, Universitat i Ciència) per Orde de 22 de juny de 1984, de la conselleria d'Economia i Hisenda (DOGV 05.07.1984).  
Atesa la sol·licitud d'adscripció de la totalitat d'immoble formulada per l'IMPIVA, entenent que la dita adscripció és necessària per al compliment dels fins que la dita entitat té encomanats, i vist l'informe favorable de la Direcció General de Patrimoni (hui Subsecretaria de la conselleria d'Economia, Hisenda i Ocupació), de data 26 de desembre de 2006, en virtut del que establix l'article 31 de la Llei 14/2003, de 10 d'abril, de Patrimoni de la Generalitat Valenciana, i fent ús de les atribucions que em conferix l'article 35 de la Llei 5/1983, de 30 de desembre de Govern Valencià, resolc:  
Primer  
Adscriure a l'Institut de la Petita i Mitjana Indústria de la Generalitat Valenciana (IMPIVA) les plantes soterrani a sexta de l'edifici situat a València, plaça de l'Ajuntament núm. 6, i amb una façana al carrer Sant Vicent, núm. 33.  
Segon  
La present adscripció queda subjecta a les condicions següents:  
1. L'adscripció s'efectuarà durant el termini d'un any, prorrogable automàticament per períodes anuals, mentres es destine l'immoble a la seu de l'Institut de la Petita i Mitjana Indústria de la Generalitat Valenciana (IMPIVA).  
2. L'adscripció no comportarà en cap cas transmissió de la titularitat demanial, atribuint-se a l'IMPIVA, només, les necessàries facultats de gestió, administració i les correlatives obligacions de conservació, manteniment, defensa i millora. En conseqüència, l'IMPIVA haurà de fer-se càrrec de qualssevol gastos de conservació i manteniment, així com del pagament dels tributs que es deriven de l'immoble.  
DISPOSICIÓ FINAL  
La present resolució produirà efectes des del mateix dia que es publique en el Diari Oficial de la Comunitat Valenciana.  
València, 2 de febrer de 2007.- El conseller d'Empresa, Universitat i Ciència: Justo Nieto Nieto.